CELEX: 62008TN0331
Language: el
Date: 2008-08-11 00:00:00
Title: Υπόθεση T-331/08: Προσφυγή της 11ης Αυγούστου 2008 — REWE-Zentral κατά ΓΕΕΑ — Grupo Corporativo Teype (Solfrutta)

11.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/16
            
         Προσφυγή της 11ης Αυγούστου 2008 — REWE-Zentral κατά ΓΕΕΑ — Grupo Corporativo Teype (Solfrutta)
   (Υπόθεση T-331/08)
   (2008/C 260/30)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: REWE-Zentral AG (Κολωνία, Γερμανία) (εκπρόσωποι: A. Bognár και M. Kinkeldey, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Grupo Corporativo Teype, SL (Μαδρίτη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 21ης Μαΐου 2008, η οποία εκδόθηκε στην υπόθεση R 1679/2007-2, και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «Solfrutta» για προϊόντα των κλάσεων 29, 30 και 32
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν δικαίωμα επί σήματος ή σημείου: Το υπ' αριθ. 1 687 722 λεκτικό κοινοτικό σήμα «FRUTISOL» για προϊόντα της κλάσεως 32· το υπ' αριθ. 2 018 327 ισπανικό λεκτικό σήμα «FRUTISOL» για προϊόντα της κλάσεως 32
   
      Απόφαση του τμήματος ανακοπών: Δέχθηκε εν μέρει την ανακοπή
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94, καθόσον το τμήμα προσφυγών υπέπεσε σε πλάνη μη λαμβάνοντας υπόψη τον ισχυρισμό περί ασθενούς διακριτικού χαρακτήρα των προγενεστέρων σημάτων. Επίσης, εξετάζοντας την ενδεχόμενη ύπαρξη ομοιότητας μόνο μεταξύ των επιμέρους στοιχείων των επίμαχων σημάτων, το τμήμα προσφυγών δεν έλαβε επαρκώς υπόψη το γεγονός ότι, κατά την εξέταση αυτή, το πλέον ουσιώδες στοιχείο είναι η γενική εντύπωση που προκαλούν τα επίμαχα σήματα.